GiliGold/VAD_KnessetCorpus huggingface dataset:
שולי מועלם-רפאלי: יש פה התנגדות אמיתית של חברי הכנסת טיבי וסעדי, שבאופן די מפתיע ועושה כאבי בטן מצטרפים אליה גם חברי כנסת אחרים, שכשחבר הכנסת טיבי אומר את הדברים כהווייתם, פתאום יואל חסון אומר: רגע, לא, לזה אני לא מסכים.
שולי מועלם-רפאלי: לזה שהווקף הריבון על הר הבית, לזה אני לא מסכים.
יואל חסון: כי זה לא נכון.
יואל חסון: מה שלא נכון אני לא מסכים.
רויטל סויד: למה את מערבבת את הכול?
שולי מועלם-רפאלי: כי הם ערבבו את הכול.
רוברט אילטוב: רק לכם מותר לערבב את הכול.
רויטל סויד: לא, הם לא - - -
יואל חסון: אני, בניגוד אליך, אומר את האמת.
יואל חסון: אני אומר לציבור הישראלי את האמת.
יואל חסון: את רוצה להבעיר את הר הבית, את רוצה לשנות את הסטטוס-קוו.
יואב קיש: לא שומעים ככה אף אחד.
יואב קיש: יואל, לא שומעים ככה אף אחד.
יואב קיש: שולי, נא לסיים.
דוד ביטן: סך הכול שומרים על המוסלמים מעצמם, שומרים עליהם מעצמם.
מיקי לוי: זה שטויות.
שולי מועלם-רפאלי: שאלת חוק המואזין ואיפה היא תדון היא לא הנקודה, הנקודה היא מי הריבון במדינת ישראל ומי מקבל פה החלטות.
שולי מועלם-רפאלי: יש אמירות ברורות שנאמרו בכנסת הזאת ולצערי יש גם הסתה ברורה שנאמרת בכנסת הזאת.
שולי מועלם-רפאלי: אני מצרה על דבר אחד גדול, שחברי כנסת מתבלבלים ובשם היותם באופוזיציה מצטרפים להסתה, מצטרפים לכך שבמקום דיון ענייני על מעבר של חוק מוועדה לוועדה - - -
חיים ילין: שולי, אם זה דיון ענייני זה צריך להיות בוועדת הפנים, את יודעת את זה.
חיים ילין: בגלל שיו"ר ועדת פנים לא רוצה לטפל - - -
שולי מועלם-רפאלי: אדוני חבר הכנסת ילין, כולנו הסכמנו שזה - - -
חיים ילין: ליכודניק לא מוכן לטפל בחוק ואת מאשימה את האופוזיציה.
חיים ילין: בשביל זה אנחנו פה.
חיים ילין: את האמת את צריכה להגיד.
שולי מועלם-רפאלי: כשהיו חוקים שלך שעברו בין ועדות, זה לא היה קשור - - -
יואב קיש: טוב, תודה, שולי.
יואל חסון: אדוני היושב-ראש, הריב ההזוי הזה בין הבית היהודי לבין הליכוד מטריף כאן מדינה שלמה.
יואל חסון: הריב הזה בין הבית היהודי לליכוד מטריף פה את המדינה.
יואב קיש: יואל, אני קורא לך לסדר פעם ראשונה.
שולי מועלם-רפאלי: חבר הכנסת יואל חסון, זה ריב בין מסיתים ללא מסיתים ואתה צריך להחליט איפה אתה, האם אתה בצד ההסתה או בצד - - -
יואל חסון: אל תלמדי אותי איפה אני.
יואל חסון: מי את בכלל שתלמדי אותי איפה אני?
יואל חסון: מה את חושבת, שאת מייצגת את הציונות?
יואב קיש: שולי, אני קורא לסדר פעם שלישית.
יואב קיש: תוציאו את שולי החוצה.
יואב קיש: יואל, אתה גם בדרך החוצה.
שולי מועלם-רפאלי: אי אפשר ללכת עם אחמד טיבי רק כשנוח להם, פשוט אי אפשר.
שולי מועלם-רפאלי: (חברת הכנסת שולי מועלם-רפאלי הוצאה מאולם הוועדה.
חיים ילין: אבל, שולי, את לא צודקת.
יואל חסון: אני הולך עם האמת, לא עם אחמד טיבי.
יואב קיש: מוטי יוגב, בבקשה.
יואב קיש: מיקי לוי אחריו ולאחר מכן רויטל.
מרדכי יוגב: אני מבקש להחזיר את הדיון ואת הבקשה למקום הענייני שלה.
מרדכי יוגב: חוק הרעש, כשמו, כבר במהלך למעלה משנתיים – גם חברי, חבר הכנסת רוברט אילטוב, וגם אני, עקב פניה של אזרחים רבים, וככל שהוא נעשה יותר מפורסם כך גם האזרחים הערביים היו אלה שפנו אלינו משלושה מקומות באופן מובהק, מבאר שבע, מכפר קאסם ומבית חנינא, השמות אתנו והמכתבים אתנו, מתוך בקשה - - -
אוסאמה סעדי: כמה מכתבים?
אוסאמה סעדי: איזה שטויות, נו, באמת.
אוסאמה סעדי: אזרחים ערביים פנו אליכם להצעת החוק הזאת?
אוסאמה סעדי: אולי די עם השטויות האלה?
יואב קיש: אוסאמה, הכנסתי אותך שלא תפריע.
אוסאמה סעדי: איזה שטויות אלה, אזרחים ערביים מבית חנינא.
אוסאמה סעדי: זו פרובוקציה.
אוסאמה סעדי: אתה יודע מה?
אוסאמה סעדי: שיביא את זה לפה, שיעלה את זה פה.
יואב קיש: אוסאמה, אתה רוצה שאני אוציא אותך?
יואב קיש: מוטי, נא לסיים בבקשה.
מרדכי יוגב: הוא בא להגן על שנתם של אזרחים ולכן גם שמחנו בשנתיים האלה, אני וחברי חבר הכנסת ביטן, לצמצם אותו ככל שניתן רק לשעות הלילה, רק לשעות לפנות בוקר כדי שהתלמידים לא יירדמו, הנהגים לא יירדמו על ההגה ולא אחרים.
מרדכי יוגב: אין בשום מקום בעולם, גם באירופה, ששישה אנשים הולכים להתפלל ועיר שלמה מתעוררת.
יואב קיש: הבנו, תודה.
מיקי לוי: החוק הזה, אדוני, מיותר לחלוטין מכיוון שיש חוקי רעש שנתונים לאכיפה.
יואב קיש: בסדר, אבל הכנסת הצביעה בעדו.
מיקי לוי: בסדר, אבל מותר לי להגיד מה שאני רוצה.
מיקי לוי: החוק הזה מיותר לחלוטין מכיוון שיש את חוקי הרעש שלא נאכפים על ידי המשרד לאיכות הסביבה ועל ידי משטרת ישראל.
מיקי לוי: מה תעשו?
מיקי לוי: תשלחו לבית איכסא שני גדודי צנחנים כדי להוריד את הרמקול מהמסגד כאשר זה יקרה?
מיקי לוי: יותר חשוב - - -
דוד ביטן: תמיד בהתחלה יש מלחמות ואז זה מסתדר.
דוד ביטן: כמה זמן יפגינו?
דוד ביטן: בסוף גם הם יתעייפו.
מיקי לוי: יותר חשוב, דוד ביטן, כשאתה יורד לכביש ירושלים-תל אביב, תסתכל ימינה על הבתים הבלתי חוקיים בבית איכסא שמאיימים על רכבת שיורדת לתל אביב.
מיקי לוי: אף אחד מכם לא פתח את הפה על העניין הזה, שיעיפו תול"ר או אר.
מיקי לוי: פי.
מיקי לוי: ג'י.
יואב קיש: הדוברת האחרונה, רויטל סויד.
דוד ביטן: כולם יתעייפו מהפגנות, גם אתם.
רויטל סויד: אחמד, אני לא מקבלת את הדברים שלך, לא לגבי הריבון ולא מי ריבון בהר הבית.
אחמד טיבי: אנחנו חלוקים, בסדר.
יואל חסון: גם אני חלוק אתך על זה.
רויטל סויד: אנחנו חלוקים על זה וזה שיהיה ברור.
רויטל סויד: הפופוליזם של חברתי פה שישבה, שניסתה באיזושהי דרך לקחת דיון ענייני על העברה של חוק מוועדת הפנים לוועדת חוקה - - -
יואב קיש: אבל זה מה שעשו החברים מהמשותפת.
רויטל סויד: אז מה?
רויטל סויד: לא אנחנו.
מיקי לוי: היא אומרת את דעתה.
רויטל סויד: לא אני, לא חברי חבר הכנסת יואל חסון, לא חבר הכנסת מיקי לוי, לא חבר הכנסת חיים ילין, וגם לא מוטי יוגב, דרך אגב.
רויטל סויד: לבוא ולקחת פה בדברי הסתה ולצבוע את האופוזיציה כמי שתומכת באיזושהי דרך בדברים שנאמרו פה לגבי הר הבית – אני אומרת את זה פה לעיני המצלמות שצילמו את זה: לא ליפול בפח הזה בשום דרך וצורה שהיא.
רויטל סויד: הדיון כרגע הוא ענייני, האם לקחת הצעת חוק שאמורה להיות נדונה בוועדת הפנים ולהעביר אותה לוועדת חוקה וזאת כל השאלה, כאשר אין שום הסבר מניח את הדעת להעביר הצעת חוק שכל מהותה בוועדת הפנים, להעביר לוועדת חוקה.
רויטל סויד: אין סיבה לעשות את זה.
רויטל סויד: בשולי הדברים – ואולי זה לא שולי הדברים, זה אולי אפילו מהות הדברים - מה היה עכשיו כל כך דחוף להביא את החוק הזה, שממלא לא ידונו בו במושב הזה וידונו בו רק אחרי החגים?
רויטל סויד: מה היה כל כך חשוב לקיים את הישיבה הזו היום?
רויטל סויד: איפה יש פה מנהיגות אחראית?
רויטל סויד: איפה יש פה חברי כנסת שמה שחשוב להם עכשיו זה להרגיע את הרוחות, שמה שחשוב להם עכשיו זה שהר הבית לא יבער, שמה שחשוב להם עכשיו זה באמת שלא תהיה מתיחות, לא רק בירושלים, לא רק בהר הבית, אלא בכל המזרח התיכון?
רויטל סויד: לא נדון בחוק הזה במושב הזה, מה היה כל כך חשוב להעלות את הדיון הזה היום?
חיים ילין: יואב, מתי פריימריז בליכוד?
יואב קיש: מה קשור?
יואב קיש: מתי הבחירות?
יואב קיש: זה יהיה חודש לפני הבחירות.
רויטל סויד: אי אפשר היה לדון עליו בנובמבר?
רויטל סויד: אולי בנובמבר ועדת הפנים תהיה יותר פנויה?
רויטל סויד: אולי בנובמבר דברים שיתנו?
רוברט אילטוב: לא הגזמת בכלל, באמת לא הגזמת.
רויטל סויד: לכן, אני מציעה לחברים להסיר את זה מסדר-היום.
רויטל סויד: לא צריך להצביע על זה עכשיו.
רויטל סויד: עם כל הכבוד, חוק המואזין יכול וצריך להיות נדון בוועדת הפנים, ואם יש עכשיו לחץ אפשר לדון בזה גם ביום הראשון של המושב הבא.
רויטל סויד: מנהיגות אחראית.
יואב קיש: אני רוצה לענות לרויטל.
יואב קיש: רויטל, ראשית, אני מצטער, זה לא עניין של פופוליזם ולא עניין של לעשות דווקא - - -
רויטל סויד: הפופוליזם היה על הדברים שניסו להגיד עלינו, שאנחנו מצטרפים להסתה, לא עליך.
רויטל סויד: אני שואלת: למה אנחנו לא מנהיגים אחראיים ולא מעלים את זה היום?
רויטל סויד: מה אתה צריך את הכותרות עכשיו?
יואב קיש: אין שום כותרות - - -
רויטל סויד: ועוד איך שיהיו כותרות.
יואב קיש: והאמת שעד שלא ראיתי פה את ההתלהמות לא הבנתי שהולכות להיות פה כותרות.
חיים ילין: יואב, אתה תמים?
חיים ילין: אתה תמים?
חיים ילין: וואי, את זה לא ידעתי.
חיים ילין: לא ידעתי.
חיים ילין: לא הבנתי את זה.
יואב קיש: אני אספר לך, אתה רוצה לשמוע?
יואב קיש: מה זה "טעיתי"?
יואב קיש: א', לא הערכתי.
יואב קיש: שני דברים: אנחנו הרי לא דנים פה על החוק עצמו, יש פה בקשה להעביר את זה מוועדה לוועדה, הגיעו להסכמות.
יואב קיש: עשינו היום ניקוי שולחן, את כל ההצעות שמנו, באמת הכול, ואני אומר לך שבעניין הזה - - -
רויטל סויד: יואב, אני בטוחה שלא היתה לך כוונה - - -
יואב קיש: עכשיו לגופו של עניין, עזוב רגע איך הגענו לפה.
יואב קיש: אני אומר, אני לא אכנע ללחצים לא רלוונטיים.
יואב קיש: בסופו של דבר, הוועדה הזאת תעבוד והדברים האלה הם לחצים לא רלוונטיים שנובעים לדוגמה – זה כמו הלחץ על הסרת המגנומטרים, הרי לכולנו ברור, לא לכולנו, רובנו חושבים, שמגנומטרים זה דבר פשוט, צורך לטובת שמירה על הביטחון בהר הבית.
מיקי לוי: צר לי, אינכם מכירים את ההר.
מיקי לוי: זה לא הדיון, אם אתה רוצה אני אגיד לך בדיוק, חייתי שם 20 שנה.
יואב קיש: בסדר, נכון, לא בא ומתווכח אתך על זה.
יואב קיש: אני רק אומר שכשהחליטו על הצבת המגנומטרים אף אחד לא בא להגיד שיש פה אמירה מדינית, יש פה אמירה מקצועית.
יואב קיש: אותו דבר בעניין הזה.
מיקי לוי: ממש לא.
יואב קיש: הולכים לעשות פה מהלך מקצועי לחלוטין, אני לא הולך לעשות - - -
חיים ילין: בוא תסביר לי איך, איך, יואב, איך, כאשר חוק רעש מפוקח על ידי הגנת הסביבה שזה ועדת הפנים?
חיים ילין: מותר לך לבוא ולהגיד: זה עניין פוליטי ואנחנו מעבירים לחוקה, זה בסדר, תגיד את האמת.
מיקי לוי: יואב, נראה לי שיש לך זמן, אתה יכול לתת לי אישור להסביר לכם על המגנומטרים?
מיקי לוי: אני אסביר לכם ברצון כמה טיפשות יש בזה.
יואב קיש: אני אומר עוד פעם, הנושא הזה הוא נושא מקצועי, אנחנו לא מחפשים לעשות פה שום מהלך - - -
חיים ילין: מקצועי – זה נשאר בהגנת הסביבה, יואב.
חיים ילין: כן, הם אחראיים על זה.
יואב קיש: יש לנו העברות מוועדה לוועדה בהרבה מקרים שבהם - - -
מיקי לוי: יואב, נראה לי שיש לך זמן אז אולי אני אתן הרצאה של ארבע דקות על המגנומטרים, כמה טיפשות יש בצעד הזה, כמה חוסר תועלת יש בצעד הזה.
יואב קיש: אני מעלה להצבעה את העברה של הצעת חוק של מוטי יוגב ורוברט אילטוב להעברה לוועדת חוקה.
יואב קיש: 8 בעד, 5 נגד, ההצעה התקבלה.
רויטל סויד: רגע, יש הצהרה של ביטן שלא יהיו דיונים בפגרה.
דוד ביטן: אם זה בהסכמה החוק הזה יהיה רק במושב הבא.
יואב קיש: ביטן, רק אם הם מסירים את הרביזיה.
חיים ילין: אז תדחה את זה.
חיים ילין: ביטן, תדחה את זה למושב הבא, כשיירגעו הרוחות.
מרדכי יוגב: מקובל גם עלינו כמגישים.
יואב קיש: רק אם הוא מסיר את הרביזיה, אחרת אני לא דופק חשבון.
יואב קיש: הסרת את הרביזיה?
יואל חסון: שיבוא יושב-ראש ועדת חוקה, שיגיד את זה יושב-ראש ועדת חוקה.
יואב קיש: טיבי, תחליטו, אתם מסירים את הרביזיה?
יואב קיש: אם לא זה לא תקף.
יואב קיש: אם אתם שמים רביזיה זה לא תקף, תחליטו.
יואב קיש: טיבי ויואל, אתם מסירים?
רויטל סויד: כן, אבל אין דיונים בפגרה.
מיקי לוי: אוקיי, מסירים.
יואב קיש: אין רביזיה, בסדר.
אחמד טיבי: עד אחרי הצוללות, עד שתתבהר התמונה.
יואב קיש: ביטן, צריך הצבעה במליאה על העברה מוועדה לוועדה.
יואב קיש: אנחנו ממשיכים עם הצעת חוק החברות הממשלתיות (תיקון – כשירות לכהונה כדירקטור בחברה ממשלתית), התשע"ו-2016 (פ/3158/20).
יואב קיש: ביטן, איפה אתה רוצה את הדירקטורים?
דוד ביטן: חוקה.
יואב קיש: אני מעלה להצבעה את הצעת חוק החברות הממשלתיות, הצעת חבר הכנסת ביטן, (פ/3158/20).
שולי מועלם-רפאלי: אנחנו מבקשים שהיא תעבור לוועדת חוקה.
יואל חסון: בעיני, התעסקות בהצעת החוק הזאת לא שונה מההתעסקות של החוק הקודם וצריך להגיד משהו על הצעת החוק הזאת.
יואל חסון: כל מטרת הצעת החוק הזאת היא פופוליזם, פריימריז ותו לא.
יואל חסון: אם חברת הכנסת היתה חרדה באמת לעתידה של ירושלים היא היתה מניחה הצעת חוק לשמירת ירושלים יהודית ולניתוק מוניציפאלי של הכפרים שחוברו לירושלים - - -
יואב קיש: זה ירושלים רבתי.
יואל חסון: לא, זה לא ירושלים רבתי, לא יחברו עכשיו כל מיני ערים יהודיות שלא קשורות לירושלים כדי ליצור דמוגרפיה מזויפת.
יואל חסון: הרי זו דמוגרפיה מזויפת.
יואל חסון: הפתרון האמיתי שצריך – ואז היינו תומכים בזה בחפץ לב - - -
יואב קיש: אז אתה בעד חלוקת ירושלים, זה מה שאתה מציע?
יואל חסון: ממש לא, אם תיתן לי לסיים, אל תתרגם אותי ואל תפרשן אותי - - -
יואב קיש: אני מנסה להבין, אני שואל.
יואל חסון: אתה מבין יותר טוב מכולם, אתה בחור חכם.
יואל חסון: בכל אופן, אני אומר, הדברים הם ברורים, אם היו רוצים פה באמת לשמור על ירושלים מאוחדת, שהמקומות הקדושים הם תחת ריבונות ישראלית וירושלים שאוחדה בששת הימים, ירושלים הישראלית עם ירושלים הירדנית, סילוואן היתה בתוך ועוד כפרים אחרים.
יואל חסון: כל הכפרים האחרים שחוברו אחר כך, מעולם לא היו בירושלים הירדנית ולכן הם לא חלק מרושלים המאוחדת.
יואל חסון: חיברו אותם אחר כך ויצרו סכנה דמוגרפית אמיתית לקיומה של ירושלים.
יואל חסון: אז באו אנשים, כמו חברת הכנסת מועלם, ורוצים לזייף ולעבוד על הציבור, שהם יצרפו עכשיו כל מיני ערים יהודיות מסביב ויצרו איזה משהו מוזר שנקרא ירושלים רבתי, כדי מוניציפלית או דמוגרפית לעבוד על כולם.
מיקי לוי: זה לא החוק, הם לא מציעים את מעלה אדומים.
שולי מועלם-רפאלי: אתה מערבב בין שני חוקים.
יואל חסון: אני מערבב את כל החוקים ביחד כי כל החוקים שלכם נראים אותו דבר, המטרות שלהם פופוליסטיות ופריימריסטיות, זה הכול.
יואל חסון: אני אומר שצריכה לבוא לכנסת – ועוד תבוא לכנסת – הצעת חוק להגדרת ירושלים המוניציפלית בריבונות מדינת ישראל ושמירה עליה כיהודית.
יואל חסון: אני רוצה לחשוב, ותחשבו אתי, על סיטואציה שבה בכפרים הפלסטינים יחליטו לדוגמה להצביע בבחירות המוניציפאליות הבאות לירושלים.
יואל חסון: אתם יודעים איזה אסון עלול לבוא לעלינו ואיך תראה מועצת העיר ירושלים?
יואל חסון: אז אני אומר לכם, הצעות חוק כאלה מזיקות לירושלים, פוגעות באחיזה שלנו על ירושלים, הן פופוליסטיות ולא שוות שום דבר.
מיקי לוי: החוק הזה, אדוני, מיותר לחלוטין ולו מהסיבה הפשוטה – כשאתה מדבר על ביטולו של החוק עם 61 קולות, הוא מחליש את כל הנושא.
מיקי לוי: אז מה הפופוליסטיות בכל העניין הזה?
מיקי לוי: הרי משאל עם הוא הרבה יותר חזק בעניינה של ירושלים, אז מה ההיגיון לבוא ולהגיד: שינויים 80, אבל ביטולו של החוק 61, רוב יחסי?
מיקי לוי: אין היגיון בזה.
מיקי לוי: זה פופוליסטי לחלוטין, מיותר ולא רצוי.
שולי מועלם-רפאלי: "די, מושחתים נמאסתם" שכחת להגיד.
מיקי לוי: שולי, אם את רוצה להכניס כל דבר פוליטי לכל דיון את יכולה למצוא אותי נאבק בך.
שולי מועלם-רפאלי: אתה עושה את זה.
מיקי לוי: אני קונה מלחמות בכסף.
שולי מועלם-רפאלי: זה ברור, אין לי ספק שזה בכסף.
מיקי לוי: ואם את רוצה, אני אתן לך גם כמה הרצאות על המגנומטרים.
שולי מועלם-רפאלי: בעניין הזה, אדוני, אני סומכת על המקצועיות שלך לעילא ולעילא.
שולי מועלם-רפאלי: אינני מתיימרת.
אוסאמה סעדי: אדוני היושב-ראש, אני חושב שמה שעושים היום לקראת סוף המושב הזה – גם מביאים לפה ורוצים לקדם את חוק המואזין, גם עכשיו - - -
יואב קיש: אמרנו שלא נקדם בפגרה.
רוברט אילטוב: כבר קידמנו אותו.
יואב קיש: לתפיסתך כל ארץ ישראל היא שטח כבוש.
אוסאמה סעדי: החוק הבינלאומי הוא שחל בירושלים המזרחית וחוקים אלה הם סותרים ובניגוד למשפט הבינלאומי.
אוסאמה סעדי: לא יכול להיות שמסגד אל-אקצה יישאר סגור עם כל מיני תחבולות של מגנומטרים ומצלמות - - -
יואב קיש: הוא פתוח.
שולי מועלם-רפאלי: הר הבית.
אוסאמה סעדי: העם הפלסטיני - - -
רוברט אילטוב: מה יש להם להסתיר?
יואב קיש: טוב, את הדיון הזה סיימנו, אני לא רוצה להתחיל את הוויכוח.
שולי מועלם-רפאלי: מה יש להסתיר?
שולי מועלם-רפאלי: מי שעולה להתפלל, פולחן דתי, מה יש לו להסתיר?
יואב קיש: שולי, לא להפריע.
אוסאמה סעדי: הכנסת לא יכולה להצביע על חוקים - - -
יואב קיש: אוסאמה, נתתי לך לא בשביל להתחיל לחמם.
רוברט אילטוב: אתם הולכים להתפלל, מה יש להסתיר?
יואל חסון: חברת הכנסת מועלם תפקיר את הביטחון של המדינה הזאת בשביל עוד כמה קולות בפריימריז של המפלגה המסוכנת ביותר בכנסת ישראל, שלצערי קוראים לה הבית היהודי.
יואל חסון: כל קשר בינכם לבין יהדות מקרי בהחלט.
יואב קיש: 6 בעד, 4 נגד, ההצעה נתקבלה.
ב-11: <2.
ב-11: הצעת חוק חסימת גישה לקווי טלפון המשמשים לפרסום ומסירת מידע בדבר זנות, התשע"ז-2017 (פ/3728/20), הצעת חה"כ מרב מיכאלי.
ב-11: >
מרב מיכאלי: רצינו להעביר את זה לוועדה למעמד האישה אבל הסכמנו להעביר לוועדת חוקה אז אין ויכוח.
יואב קיש: אז יש הסכמות לוועדת חוקה.
יואב קיש: אני מעלה להצבעה את שתי ההצעות האלה, העברה לוועדת חוקה.
שולי מועלם-רפאלי: זה סתם נהיה מודרני, טרנדי, במליאה שכל אחד צועק משהו אחר.
יואב קיש: אני חושב שנשמע לוועדה המיוחדת.
יואב קיש: מישהו אמר, אני לא יודע.
יואב קיש: פולקמן זה קשור?
רועי פולקמן: לא, משכנתאות זה כלכלה.
רחל עזריה: אתה ביקשת שזה יהיה ברפורמות, לי אין עניין שזה יהיה אצלי.
רועי פולקמן: נכון כי אז דיברנו - - -
יואב קיש: טוב, יש פה הסכמות על ועדת הכלכלה.
יואב קיש: אני מעלה להצבעה את הצעת חוק הבנקאות, (פ/3291/20), של חבר הכנסת רועי פולקמן לוועדת הכלכלה.
רחל עזריה: רביזיה.
רוברט אילטוב: אתם יושבים ישיבות סיעה?
רחל עזריה: נגמרו ישיבות הסיעה אצלנו כנראה.
יואב קיש: האופוזיציה לא צריכה לעשות רביזיה, הקואליציה עושה רביזיות.
יואב קיש: אתם רוצים חמש דקות ישיבה סיעתית?
שולי מועלם-רפאלי: לוועדה המיוחדת לצדק חברתי ושוויון חלוקתי.
יואב קיש: מיקי בעד?
<ארבל אסטרחן: זו ועדת עבודה.
יואב קיש: מה אמר אלאלוף?
רועי פולקמן: שאלה טובה.
שולי מועלם-רפאלי: תבדוק את זה כי אני הבנתי - - -
יואב קיש: אנחנו נעביר, מקסימום יגידו רביזיה.
רועי פולקמן: לא, אפשר לבדוק אותו?
שולי מועלם-רפאלי: כן, אני יכולה ללכת לבדוק אותו.
רועי פולקמן: אפשר לחכות דקה כדי שזה יהיה בתיאום?
שולי מועלם-רפאלי: ברור, אני גם לא רוצה לפעול בניגוד לעמדתו של אלאלוף.
יואב קיש: בסדר, נחכה עם זה.
יואב קיש: שולי, מחכים עם זה.
יואל חסון: לאן הוא רוצה להעביר את זה?
יואב קיש: לפנים.
יואל חסון: אני רוצה להתייחס לזה.
יואל חסון: קודם כל, אדוני, אני לא מבין מה זה "דיבר אתך" – כשהח"כ לא נוכח אי אפשר לקדם את החוק.
יואל חסון: או יש לך כללים ברורים לכולם או שיש לך כללים לחברים.
יואב קיש: בעקרון, כמו שאמרת, כשח"כ לא פה אני לא דן.
יואב קיש: כשח"כ מתקשר אלי בבוקר – ולא רק אם הוא יושב-ראש ועדה – ואומר לי שיש סיבה טובה למה הוא לא מגיע, מסביר לי את העניין ובנוסף גם מדובר בנושא שאין עליו חילוקי דעות, יש הסכמות בינו ליו"ר ועדת חוקה, אז במקרים האלה אני מוכן לעשות את זה, לחרוג ממנהגי, ואני עושה את זה לא פעם אחת, גם לא רק עם דודי.
יואב קיש: ממה שאמר לי דודי יש הסכמה.
יואל חסון: איך יודעים שזה נכון?
יואל חסון: בדקת את זה שסלומינסקי מסכים?
יואב קיש: אפשר לבדוק את זה גם כן, יצאתי מהנחה שכן.
<ארבל אסטרחן: צריך רק לומר שנושא הפריימריז נדון מאז ומעולם בוועדת חוקה.
יואב קיש: היועץ המשפטי, יש הסכמה?
<גור בליי: ניסן אמר שהוא לא מתנגד.
יואב קיש: לא מתנגד, בסדר, זה ההסכמות היום.
יואב קיש: זה הרי לא הסכמות של: "כן, אני רוצה שזה יהיה אצלו", זה "לא מתנגד".
יואב קיש: אז בדקנו.
יואב קיש: אתה רוצה להתייחס עוד?
יואל חסון: תראו, כל החוק הזה הוא חוק מאוד מאוד מאוד לא פשוט ומאתגר מאוד את המערכת החוקתית של מדינת ישראל.
יואל חסון: זה ממש משנה מציאות ומשנה מצב.
יואל חסון: אני בכלל לא יודע אם יצליחו בכלל ליצור מנגנון, גם אם נחשוב רגע בראש חיובי, כי יש צדדים חיוביים בחוק הזה, ברעיון לנתק את בעלי ההון כתורמים לחברי הכנסת, ויש בזה לפעמים מכשולים ובעיות.
יואל חסון: מול המכשולים שהחוק הזה מעלה אני לא יודע כבר איזה מכשול עדיף, לא יודע, אני באמת בספק.
יואל חסון: אני לא יודע איזה כלים יש לוועדת הפנים מהניסיון הארגוני שלהם לטפל בחוק כזה, חוק שהוא מאוד מאוד כבד מבחינה חוקתית.
יואל חסון: לכן אני חושב שלהזיז את זה לוועדת הפנים – אם כבר דנים בחוק כזה, עם המורכבות שבו, הייתי מציע הצעת פשרה, אולי עדיף איזו ועדה מיוחדת לצורך העניין, מחוברת.
רועי פולקמן: עם איזו ועדה?
יואל חסון: עם ועדת החוקה, ועדת הפנים עם ועדת החוקה.
<ארבל אסטרחן: זה ועדת חוקה, כל הפריימריז נדון בוועדת חוקה באופן מעמיק.
יואל חסון: יש להם זיכרון ארגוני בהקשר הזה.
רועי פולקמן: אז למה באמת זה הגיע לוועדת הפנים?
<ארבל אסטרחן: זו הצעה של חבר הכנסת אמסלם.
יואל חסון: אז הוא רוצה את זה אצלו.
יואל חסון: חבר'ה, זה גם עניין שצריך להעלות אותו – עניין שיושב-ראש ועדה מנצל את סמכותו כדי לדון בהצעת חוק שלו.
יואל חסון: יש בזה גם משהו שהוא קצת מראית עין שלא הייתי מקל בה ראש.
יואל חסון: לא הייתי מקל בה ראש.
יואל חסון: אז כל אחד עכשיו שהוא יושב-ראש ועדה, מביא חוקים לא רלוונטיים אליו כי זה נוח לו, כי אז הוא יקדם את זה בקצב שנוח לו.
יואל חסון: התקדים הזה שבו יושב-ראש ועדה מנצל את זה שהוא יושב-ראש ועדה כדי להעביר חוק שלו אליו זה תקדים מאוד מאוד בעייתי כי זה עלול גם להביא למצב של דיון ציבורי חסר כי הוא יקדם את זה במהירות שמעניינת אותו, לא בטוח שהוא ייתן את הדיון הציבורי הפתוח הרלוונטי שנדרש, אין את הניסיון המקצועי של הוועדה לדון בחוק מורכב מהעניין הזה, וכמו שראית, גם האופוזיציה היתה מאוד עניינית לגבי החוק הזה בדיון במליאה.
יואב קיש: אני מניח שגם בוועדת הפנים יהיו עניינים בחוק הזה.
יואל חסון: אנחנו נהיה עניינים עד גבול מסוים, אבל אם נראה שהיושב-ראש מנצל את סמכותו כיו"ר ומקדם את החוק בלי לשים לב לאף אחד, בלי לקיים דיון ציבורי אמיתי פתוח, בלי לבדוק את כל העניינים, בלי השימוש ביכולות המקצועיות של ועדת חוקה, לכן אני - - -
יואב קיש: לא, זה יהיה.
יואל חסון: להעביר לוועדת הפנים לגמרי זו טעות ואני אתנגד לזה בכל הכוח, אבל אם תציעו הצעת פשרה של ועדה משותפת של ועדת החוקה ושל ועדת הפנים בעניין הזה, זו איזושהי פשרה שאפשר לחיות אתה, אבל ועדת הפנים לא.
רועי פולקמן: יש בזה משהו, זה חוק רגיש, אין ספק.
<גור בליי: דיברתי עכשיו עם יו"ר ועדת חוקה, היו"ר לא מתנגד להעברה.
<גור בליי: אני חייב להגיד שכעניין משפטי, כיועץ משפטי, אני חושב שברור שוועדת חוקה היא הוועדה המתאימה לעניין הזה, גם מבחינת הידע המקצועי, אבל אני כן חייב להגיד שגם דיברתי עכשיו אתו ויו"ר ועדת חוקה לא מתנגד להעברה הזאת.
<גור בליי: אז אני עושה הפרדה: כעניין מקצועי-משפטי אני חושב שאנחנו כן הוועדה הנכונה, כעניין של החלטה של יו"ר ועדה, הוא לא מתנגד להעברה הזאת.
יואב קיש: טוב, אני אחכה רגע עם ההחלטה הזו ואני אבדוק אם באמת אפשר לעשות את המשותפת הזאת כי אני רוצה היום לגמור את זה, אז יכול להיות.
יואב קיש: אם נצליח להגיע להסכמות בנושא משותפת אז אולי כן, אם לא אז נעביר לפנים.
יואל חסון: ואז אתה תמליץ לוועדה לפנים?
יואב קיש: אני אמליץ משותפת, אם נצליח משותפת היום אז יכול להיות שנעשה משותפת, אם לא, נעשה פנים.
יואל חסון: תציע, אתה מתכוון.
יואב קיש: נשאר לנו את סעיף 6, אלאלוף.
שולי מועלם-רפאלי: ניגשתי לחבר הכנסת אלי אלאלוף, הם באמצע דיון, הוא לא יכול כרגע – הבנתי שדיברו אותו, הרעיון היה במליאה שנעביר את זה לצדק חלוקתי בגלל - - -
<ארבל אסטרחן: צריך לומר שזה נושא מובהק של ועדת עבודה.
יואב קיש: בסדר, אבל יש עניין של עומסים.
יואב קיש: הוועדה עמוסה, זה נושא שהוא מאוד ממוקד.
יואב קיש: אני יכול להבין את מה שאמר לי חבר הכנסת בנושא מימון מפלגות, אבל בנושא הזה, שזה חוק מאוד ממוקד, ספציפי, יש חשיבות לזמן, אנחנו רוצים לקדם את זה, זה הכול.
רועי פולקמן: בואו נעביר, אני אגיש רביזיה ואם צריך אני אמשוך אותה.
שולי מועלם-רפאלי: אנחנו לא נעשה משהו בלי להיות מתואמים עם חבר הכנסת אלאלוף.
סעיף 6: הצבעה
סעיף 6: הבקשה להעביר את הצעת חוק הודעה מוקדמת לפיטורים ולהתפטרות (תיקון – הודעה מוקדמת במקרה של פטירת המעסיק או העובד), התשע"ז-2017 (פ/3456/20), לוועדה המיוחדת לצדק חלוקתי ולשוויון חברתי התקבלה.
יואב קיש: פה אחד ויש רביזיה של פולקמן על זה.
יואב קיש: אנחנו עוברים לקביעת ועדות לדיון בהצעות לסדר היום.
יואב קיש: איפה חבר הכנסת פורר?
יואב קיש: נחמן שי?
יואב קיש: לא פה.
יואב קיש: מכיוון שההצעות האלה תקועות אצלנו יותר מדי זמן אני הולך לחלק לפי מה שנראה לי אם המציע לא פה.
יואב קיש: "בובות חיילים ודגלי ישראל בלהבות ל"ג בעומר בשכונת מאה שערים" – מה היה רלוונטי?
יואב קיש: מה הציעו?
יואב בן צור: פנים, זה פנים.
<אתי בן יוסף: חוקה או פנים.
יואב קיש: מישהו חושב אחרת מפנים?
שולי מועלם-רפאלי: אני חושבת חוקה, זה קשור להסתה וכל הנושא הזה, לא?
יואב בן צור: מה חוקה תעשה עם זה?
יואב קיש: מה פנים יעשה, משטרה?
יואב בן צור: משטרה, כן, נו, מה?
יואב בן צור: זה משטרה, להביא משטרה לשם.
יואב קיש: טוב, אני בעד ועדת הפנים.
יואב קיש: התקבל פה אחד, ההצעה תועבר לוועדת הפנים.
יואב קיש: 2. "המונופול של חופש הביטוי והמשבר על פסטיבל עכו", הצעת חה"כ נחמן שי.
יואב בן צור: חינוך.
יואב קיש: חינוך.
יואב קיש: התקבל פה אחד, ההצעה תועבר לוועדת חינוך.
יואב קיש: גפני - "התוכנית להרחבת מתחם בתי זיקוק בחיפה והסכנה לציבור".
יואב בן צור: זה מדע.
יואב קיש: זה פנים – איכות הסביבה.
יואל חסון: איכות הסביבה.
יואב בן צור: פנים, אוקיי.
יואב קיש: ההצעה תועבר לוועדת פנים.
יואב קיש: אנחנו ב"הפסקת המימון לסייעות צמודות למאות ילדים אלרגיים בגילאי 0-36".
יואב בן צור: זכויות הילד.
יואב קיש: לא בחינוך?
שולי מועלם-רפאלי: חינוך.
יואב בן צור: חבר'ה, סייעת בגילאי 0-3 זה לא חינוך, זה בריאות אם כבר.
יואל חסון: נכון, זו עבודה ורווחה.
יואב קיש: אז או עבודה ורווחה או זכויות הילד.
יואב קיש: אני בעד זכויות הילד.
יואב בן צור: זכויות הילד דנו כבר בנושאים האלה, השתתפנו בדיונים.
יואב קיש: היא ביקשה את זה.
יואב קיש: אני מעלה את זה לוועדה לזכויות הילד בראשות חברת הכנסת שאשא-ביטון.
יואב קיש: "יום הסביבה הבינלאומי" לוועדת הפנים.
יואב קיש: הגענו לנושא רגיש, הצעה של חבר הכנסת נחמן שי – "השפעת ביטול "מתווה הכותל" על יחסי ישראל ויהדות התפוצות".
יואב קיש: אני בעד נגוסה, לעליה וקליטה.
יואב קיש: תפוצות, יהדות ישראל והתפוצות, זה בדיוק זה.
יואב בן צור: כן, בסדר גמור.
יואב קיש: אני טועה?
יואל חסון: סבבה, נלך אתך.
יואב קיש: זה מתייחס ליהדות ותפוצות, זה לא על המתווה כמתווה.
יואב בן צור: "יחסי ישראל" כאילו זה יחסי חוץ?
יואב קיש: אני בעד ועדת העלייה, הקליטה והתפוצות בראשות נגוסה.
יואב קיש: "ציון יום המאבק בגזענות", לאן זה צריך ללכת?
יואב בן צור: זה גם נגוסה.
יואל חסון: ועדת חינוך, איזה נגוסה?
יואב בן צור: חינוך, אוקיי.
<אתי בן יוסף: חוקה או ביקורת, זה מה שקיבלתי מהמליאה.
יואב קיש: ביקורת לא רלוונטי.
יואב קיש: "ציון יום המאבק בגזענות" – חינוך, לא? נראה לי חינוך הכי מתאים.
יואב קיש: רוברט, נכון?
יואב בן צור: חינוך, כן.
יואב קיש: דב חנין – "דליפת חומצה מסוכנת ממפעל באזור ים המלח לנחל אשלים", גם ועדת הפנים.
יואב קיש: טוב, גמרנו עם אלה.
יואב קיש: <ו.
יואב קיש: חילופי אישים בוועדה המשותפת לוועדת החינוך, התרבות והספורט ולוועדה המיוחדת לזכויות הילד לדיון בהצ"ח הכשרות המשפטית והאפוטרופסות (תיקון – שינוי חזקת הגיל הרך), התשע"ז-2017 (פ/4212/20).
יואב קיש: יש לנו מכתב של סיעת המחנה הציוני עם שתי בקשות: הוועדה המשותפת של ועדת הכנסת וועדת החוקה, חוק ומשפט לדון בהצעת חוק יסוד: ישראל – מדינת הלאום של העם היהודי – מטעם ועדת הכנסת, במקום חברת הכנסת איילת נחמיאס ורבין תכהן חברת הכנסת רויטל סויד; ובוועדה המשותפת לוועדת החינוך, התרבות והספורט ולוועדה המיוחדת לזכויות הילד לדיון בהצ"ח הכשרות המשפטית והאפוטרופסות – מטעם ועדת התרבות החינוך והספורט, במקום חבר הכנסת איציק שמולי תכהן חברת הכנסת מרב מיכאלי.
יואב קיש: נקריא את זה גם במליאה.
יואב קיש: יש לנו עוד את סעיף ב', של החוק שעבר קריאה ראשונה והגיע לקריאה שניה ושלישית, אנחנו פותחים את הדיון הזה.
יואב קיש: בבקשה, תציגי.
<ארבל אסטרחן: הצעת חוק שיצאה פה מטעם הוועדה ואושרה בקריאה ראשונה מדברת על שני עניינים שקשורים להרכב ועדות הכנסת, שניהם כהוראת שעה לכנסת הנוכחית: הנושא הראשון מדבר על מספר חברים בוועדת החוץ והביטחון.